paragraph_text: Andres Garafulić (Andrés Garafulic Yankovic) (Antofagasta 1956.) je čileanski književnik hrvatskog podrijetla. Podrijetlom je iz bračkog mjesta Nerežišća. Napisao je veliki roman Carnavalacu, koji je književna kritika ishvalila, rekavši za Garafulića da nitko u čileanskoj književnosti prije njega nije tako kvalitetno opisao ljude i situacije. Mariano Latorre je za Garafulićev roman rekao da je to "njujorški roman" Dreiserove ili Sinclair Lewisove vrste.